SK
C 15/30
Úradný vestník Európskej únie
16.1.2023
Návrhy Žalobkyňa navrhuje, aby Všeobecný súd: — rozhodol, že Malta si nesplnila svoje povinnosti podľa článku 110 ZFEÚ tým, že podľa prílohy IV Motor Vehicles Registration and Licensing Act (zákon o evidencii motorových vozidiel a vydávaní licencií) v znení zmenenom zákonom Act VI of 2009 (zákon č.
VI z roku 2009, kapitola 368 Zbierky zákonov Malty), stanovila pre motorové vozidlá, ktoré boli zaregistrované v iných členských štátoch pred 1. januárom 2009 a privezené na Maltu po tomto dni, vyššiu ročnú cestnú daň, než pre podobné domáce vozidlá, a — uložil Maltskej republike povinnosť nahradiť trovy konania.
Žalobné dôvody a hlavné tvrdenia Komisia tvrdí, že Malta si nesplnila svoje povinnosti podľa článku 110 ZFEÚ tým, že pre motorové vozidlá, ktoré boli zaregistrované v iných členských štátoch pred 1. januárom 2009 a privezené na Maltu po tomto dni, stanovila vyššiu ročnú cestnú daň, než je ročná cestná daň stanovená pre podobné domáce vozidlá.
Odvolanie podané 11. novembra 2022: Helsingin Bussiliikenne Oy proti rozsudku Všeobecného súdu (šiesta rozšírená komora) zo 14. septembra 2022 vo veci T-603/19, Helsingin Bussiliikenne Oy/Európska Komisia (Vec C-697/22 P) (2023/C 15/33) Jazyk konania: fínčina Účastníci konania Odvolateľka: Helsingin Bussiliikenne Oy (v zastúpení: O. Hyvönen, advokát, a N. Rosenlund, advokátka) Ďalší účastníci konania: Európska komisia, Fínska republika, Nobina Oy a Nobina AB
Návrhy odvolateľky Odvolateľka navrhuje, aby Súdny dvor — zrušil v celom rozsahu rozsudok Všeobecného súdu Európskej únie zo 14. septembra 2022 vo veci T-603/19 (1), — vyhovel v celom rozsahu návrhom predloženým odvolateľkou pred Všeobecným súdom z dôvodov uvedených v odvolaní, a — uložil Európskej komisii povinnosť nahradiť v celom rozsahu trovy konania, ktoré vznikli odvolateľke v konaní na Všeobecnom súde Európskej únie a Súdnom dvore Európskej únie spolu so zákonnými úrokmi.
Odvolacie dôvody a hlavné tvrdenia Všeobecný súd Európskej únie (ďalej len „Všeobecný súd“) rozhodol vo veci T-603/19 v rozpore s právom Únie a dopustil sa nesprávneho právneho posúdenia, keď žalobu spoločnosti Helsingin Bussiliikenne Oy.
Všeobecný súd nesprávne rozhodol o prvom žalobnom dôvode založenom na podstatnej procesnej vade z dôvodu, že napadnuté rozhodnutie Komisie bolo prijaté v rozpore s procesnými právami žalobkyne.
Všeobecný súd tiež nesprávne rozhodol o štvrtom žalobnom dôvode v rozsahu, v akom sa týka dodržania zásady proporcionality.